## Susana Camarero subratlla que des del primer moment la Generalitat ha posat a la disposició de les famílies de les zones afectades per les inundacions “tots els recursos humans i materials que estaven a l’abast”

*** La vicepresidenta primera ha participat en la clausura del congrés benèfic organitzat per Family Up per a recaptar fons destinats a famílies afectades per la riuada
* Destaca el paper de la família com a “pilar fonamental” per a fer front a la tragèdia de la DANA**

La vicepresidenta primera i consellera de Servicis Socials, Igualtat i Vivenda, Susana Camarero, ha destacat que la família s’ha erigit en “pilar fonamental” i en “sustentació econòmica i emocional” davant de situacions dramàtiques com les viscudes amb la DANA del passat 29 d’octubre.

La vicepresidenta primera ha fet estes declaracions en la clausura del congrés benèfic organitzat a València per l’associació sense ànim de lucre Family Up per a recaptar fons dirigits a donar suport a les famílies més afectades per la DANA.

“La família ens ha demostrat, una vegada més, que, quan tot s’esfondra, és el que ens manté en peu” i “hem vist com pares, mares, germans i avis han donat tot el que tenien, fins i tot la seua pròpia casa, per a acollir els qui ho van perdre tot”, ha assenyalat.

“Des del Consell som conscients de les dures realitats que tants i tants valencians han hagut d’enfrontar” i, precisament per això, des de la Generalitat “s’ha ajudat de manera prioritària les persones”, posant a la disposició de les zones afectades des del primer moment tots els recursos humans i materials que estaven a l’abast.

Susana Camarero ha subratllat en este sentit iniciatives com el magatzem solidari, des del qual s’han gestionat més de 20.000 milions de quilos d’ajuda que, des de cada racó d’Espanya, arribaven a València, i des d’a on ja han entregat més de 10 milions de quilos d’ajuda.

També ha remarcat la gran resposta solidària de la ciutadania, que va portar a l’Administració autonòmica a noliejar més de 630 autobusos per a coordinar les actuacions d’entorn de 23.000 persones voluntàries. Així mateix, també s’ha referit al treball conjunt de la Generalitat amb els municipis i a les iniciatives posades en marxa per la Conselleria de Servicis Socials per a posar a la disposició de les persones afectades totes les vivendes possibles del parc públic, ajudes al lloguer per 50 milions d’euros i mesures per a atendre les persones i famílies més vulnerables a través del Centre d’Atenció Temporal d’Emergències de Burjassot, entre altres actuacions.

Fecha: 05/02/2025